Sergio Aguero

Serxio Leonel Aguero del Kastilyo 1988-yil 2-iyunda Buenos-Ayresning Quilmes provinsiyasida tugʻilgan. Serxio Aguero Argentinalik futbolchi, „Independiente“, „Atletiko Madrid“, „Manchester City“ va „Barcelona“ klublarida, likda, Argentina terma jamoasida hujumchi sifatida toʻp surgan. 2003-yilning 5-iyulida 15 yoshli Serxio Aguero Argentina chempionatida debyut qilgan eng yosh futbolchiga aylangan. Hamda shu tariqa Diego Maradonaning 1976-yildan buyon egallab turgan avvalgi rekordini yangilagan. Oʻyinlar paytida Serxio Aguero odatda formasida Kun Aguero laqabidan foydalangan .

Serxio Aguero Argentinaning oʻsmirlar va yoshlar terma jamoasiga 17 yoshli (2005-yilda) hamda 20 yoshli (2007-yilda) oʻsmirlar oʻrtasidagi jahon chempionatlariga chaqirilgan va ikkala marta ham gʻalaba qozongan. 2008-yilgi Pekin Olimpiadasida Argentina terma jamoasi safida toʻp surgan va u yerda oltin medallarni qoʻlga kiritgan va yarim finalda Braziliyaga qarshi oʻyinda ikkita gol urishga muvaffaq boʻlgan. U 2010-yil, 2014-yil (kumush) va 2018-yilda uchta jahon chempionatlarida ishtirok etgan. U jahon chempionatlarida maydonga tushib, jami 12 ta oʻyin oʻtkazib, 2 ta gol kiritgan. 2011, 2015 (kumush), 2016 (kumush), 2019 (bronza) va 2021-yillarda (oltin) Amerika kuboklarida ishtirok etgan.

Aguero 2006-yilda Yevropaga, Ispaniya chempionatining „Atletiko Madrid“ jamoasiga „Independiente“dan 23 million yevro evaziga oʻtgan. Bu yerda u 234 ta oʻyinda 101 ta gol kiritgan. 2010-yilgi Yevropa ligasi va UEFA Superkubogini qoʻlga kiritgan. 2011-yil iyul oyida u 35 million funt sterling evaziga „Manchester City“ safiga koʻchib oʻtgan. Oʻzining debyut mavsumida u soʻnggi tur oʻyinida 94-daqiqada „Queens Park Rangers“ darvozasiga gʻalaba toʻpini kiritib, jamoaga 44 yil ichida birinchi liga chempionligini qoʻlga kiritishiga yordam bergan. 2012-yilda u „Manchester City“ muxlislari tomonidan yilning eng yaxshi futbolchisi deb eʼtirof etilgan. U „Manchester City“ tarixidagi eng yaxshi toʻpurar hisoblanadi.

 Hayoti 

 Birinchi qadamlar 
Serxio Aguero Buenos-Ayresning chekkasida joylashgan Quilmes shahridagi katta oilada tavallud topgan.

 = "Independiente" tarkibida 
Serxio Aguero „Independiente“ bolalar jamoasi tarkibida Argentina chempionligini qoʻlga kiritgan. Tez orada Argentina yoshlar terma jamoasi murabbiyi Fransisko Ferraro unga eʼtibor qaratgan. Hamda 17 yoshli Aguero Gollandiyada boʻlib oʻtadigan 20 yoshli jahon chempionatiga borishga daʼvogarlik qilgan. U jamoadagi eng yosh oʻyinchi boʻlgan. Oʻyinchilarning asosiy qismi 1985—1986-yillarda tavallud topgan futbolchilar boʻlgan. Va faqat Messi 1987-yilda, Aguero esa 1988-yilda tugʻilgan. Turnir qahramoni 5 ta gol urib, Argentinaning turnirdagi gʻalabasiga asosiy hissa qoʻshgan Lionel Messi boʻlgan. Aguero 4 marta, shu jumladan finalda ham zaxiradan maydonga tushirilgan. Aynan Nigeriya bilan hal qiluvchi bahsda u penaltini ishlab, Messi gʻalaba golini kiritgan.

Apertura-2005da Aguero 9 ta gol kiritgan hamda Independiente jamoasidagi bir muddat davom etgan omadsiz yillardan soʻng 4-oʻrinni qoʻlga kiritgan. Klausura-2006 musobaqasida ham xuddi shunday yaxshi oʻyin oʻtkazgan hamda yana 9 ta gol kiritishga muvaffaq boʻldi.

Aguero Yevropa futbolining gigantlari – „Real Madrid“, „Bavariya“, „Manchester United“ning eʼtiborini tortgan.

 Atletiko Madrid 
2006-yil 30-mayda Aguero „Independiente“ tomonidan „Atletiko Madrid“ga 23 million yevroga sotilgan. Avvaliga Aguero asosan zaxiradan maydonga tushgan. Ammo shunga qaramay Serxio Aguero tez orada asosiy tarkibdan joy olgan. U 3-turda Bilbaoda mahalliy „Atletik“ jamoasiga qarshi oʻyinda birinchi golni kiritgan. Oltinchi raundda u „Rekreativo“ darvozasiga gʻalaba toʻpini kiritgan.
link=//upload.wikimedia.org/wikipedia/commons/thumb/c/cd/Aguero_Athletico.jpg/180px-Aguero_Athletico.jpg|thumb|289x289px| Aguero Atletiko Madridda
Atletiko Madrid

"Manchester Siti"

Argentina terma jamoasi

2010-yilning 4-yanvarida Aguero „Atletiko“ bilan shartnomasini 2014-yilgacha uzaytirgan hamda yiliga 5,8 million yevro maosh olishga kelishgan„Atletiko“ ofitsialno obʼyavil o prodlenii kontrakta s Aguero.

Londonning „Tottenxem“ klubi yanvar oyi oxirida „Atletiko“ga Agueroni 45 million yevro evaziga sotib olish taklifi bilan chiqqan. Biroq Madrid klubi futbolchini oʻzida saqlab qolib, xaridor jamoaga rad javobini bergan.

2011-yil may oyi oxirida Aguero „Atletiko“ni tark etishini eʼlon qilgan. Unga asosiy daʼvogarlar „Juventus“, „Real Madrid“ va „Manchester City“lar boʻlishgan.

 = "Manchester City" 
link=//upload.wikimedia.org/wikipedia/commons/thumb/f/f8/Aguero_sending_photos_-_Premier_League_parade_2011-12.jpg/230px-Aguero_sending_photos_-_Premier_League_parade_2011-12.jpg|thumb|212x212px| Serxio Aguero 2011-2012-yilgi Angliya Premer-ligasidagi gʻalaba bayramida.
Argentina terma jamoasining Amerika Kubogi-2011dagi chiqishlari tugaganidan soʻng, Aguero „Atletiko“ safiga qaytmagan, lekin „Atletiko“ va „Manchester City“ oʻrtasidagi muzokaralar natijalarini kutish uchun uyda qolgan. 26-iyul kuni Aguero shaxsiy shartnoma imzolash va tibbiy koʻrikdan oʻtish uchun Manchesterga uchib ketgan. 28-iyul kuni u tvitterda „Manchester City“ futbolchisiga aylanganini va besh yillik shartnoma imzolaganini eʼlon qilgan. Agueroning transferi „Manchester City“ning eng qimmat xaridiga aylangan. Klub argentinalik futbolchi uchun 2008-yilda braziliyalik hujumchi Robinyo transferidan koʻra koʻproq pul toʻlagan, oʻshanda Serxio Agueroga „fuqarolar“ taxminan 37 million yevro sarflagan.
link=//upload.wikimedia.org/wikipedia/commons/thumb/7/72/CSKA-MC_%288%29.jpg/160px-CSKA-MC_%288%29.jpg|thumb|356x356px| Serxio Aguero 2014-yil oktabr oyida CSKAga qarshi oʻyinda.
2015-yil 3-oktabr kuni Premer-liga oʻyinida Aguero „Newcastle United“ darvozasiga 20 daqiqada 5 ta gol kiritgan (6:1).

2016-yilning 16-sentabrida u „Manchester City“ bilan shartnomasini 2020-yilgacha uzaytirgan.

2019-yilning 25-avgustida Aguero oʻzining professional faoliyatidagi 399 va 400-gollarini „Bornmut“ ustidan mehmondagi oʻyinida kiritgan.

2021-yilning 29-martida Agueroning shartnomasi tugashi munosabati bilan mavsum oxirida „Manchester City“ni tark etishi eʼlon qilingan. 2021-yilning 21-mayida Aguero „Barcelona“ bilan ikki yillik shartnoma imzolashga rozi boʻlgani xabar qilingan.

 = "Barselona" 
2021-yilning 31-mayida Aguero „Barcelona“ bilan ikki yillik shartnoma imzolagani eʼlon qilindi. Shartnoma 2021-yil 1-iyuldan kuchga kirgan.

2021-yil 24-oktabrda Aguero Kataloniya klubi uchun Ispaniya chempionatida „Real Madrid“ga qarshi oʻyinda ilk golini kiritgan.

2021-yil 30-oktabr kuni „Alaves“ga qarshi oʻyinda Aguero koʻkrak qafasidagi ogʻriq tufayli almashtirilgan. Tekshiruvda hujumchida taxikardiya aniqlangan.

2021-yilning 15-dekabrida Aguero yuragi bilan bogʻliq muammolar tufayli faoliyatini tugatganini rasman eʼlon qilgan.

 Argentina terma jamoasi 
link=//upload.wikimedia.org/wikipedia/commons/thumb/a/a5/Suisse_vs_Argentine_-_Sergio_Ag%C3%BCero_%28cropped%29.jpg/190px-Suisse_vs_Argentine_-_Sergio_Ag%C3%BCero_%28cropped%29.jpg|thumb|256x256px| Serxio Aguero Argentina terma jamoasida
2019-yilning yozida Serxio Braziliyada boʻlib oʻtgan Amerika kubogida ishtirok etish uchun terma jamoaga taklif qilingan. Guruh bosqichining uchinchi bosqichida Qatarga qarshi oʻyinda u 82-daqiqada gol kiritgan va jamoasi 2:0 hisobida gʻalaba qozongan. Uchinchi oʻrin uchun Chili bilan oʻyinda esa 11-daqiqada gol urgan va jamoasi 2:1 hisobida gʻalaba qozonib, turnirning uchinchi jamoasiga aylangan.

 Yutuqlar 
Serxio Aguero milliy terma jamoa tarkibida 101 ta oʻyinda 41 ta gol kiritgan. 60 ta gʻalabaga erishib, 24 ta durang qayd etgan hamda 17 magʻlubiyatga uchragan.

 Maʼlumotlari 

 Intertoto kubogi sohibi: 2007-yil
 UEFA Yevropa ligasi gʻolibi: 2010-yil
 UEFA Superkubogi gʻolibi: 2010-yil

Manchester City

 Angliya chempioni (5): 2011-2012, 2013-2014, 2017-2018, 2018-2019, 2020-2021
 Angliya kubogi gʻolibi: 2018-2019
 Angliya Superkubogi gʻolibi (3): 2012, 2018, 2019
 Futbol Ligasi kubogi sohibi (6): 2013-2014, 2015-2016, 2017-2018, 2018-2019, 2019-2020, 2020-2021
 UEFA Chempionlar Ligasi finalchisi: 2020-2021

Argentina terma jamoasi

 Amerika kubogi sohibi: 2021-yil
 Yoshlar oʻrtasidagi jahon chempionati gʻolibi (2): 2005, 2007
 Olimpiya chempioni: 2008-yil
 Jahon chempionatining kumush medali sovrindori: 2014-yil
 Amerika kubogi kumush medali sohibi: 2015, 2016

 „Manchester City“ tarixidagi eng yaxshi toʻpurar: 254 ta gol
 Angliya Premer-ligasida oyning eng yaxshi futbolchisi (7): 2013-yil oktabr, 2014-yil noyabr, 2016-yil yanvar, 2016-yil aprel, 2018-yil yanvar, 2019-yil fevral, 2020-yil yanvar
 Angliya Premer-ligasining eng yaxshi toʻpurari: 2014-2015
 2007-yil yoshlar oʻrtasidagi jahon chempionati toʻpurari (6 gol)
 2007-yilgi yoshlar oʻrtasidagi jahon chempionatining eng yaxshi futbolchisi
 2007-yil FIFA yilning eng yaxshi yosh futbolchisi
 Golden Boy mukofoti sovrindori: 2007EFE kubogi gʻolibi: 2008-yil
 Chet el Premer-ligasi toʻpurari: 179 ta gol
 Oltin butsa belgisi mukofoti sovrindori: 2014-2015
 PFA muxlislari uchun yilning eng yaxshi futbolchisi: 2014-yil
 Yilning PFA jamoasiga kiritilgan (2): 2017-2018, 2018-2019

 Faktlar 

 U Argentina birinchi divizioni tarixidagi eng yosh futbolchi boʻlib, 15 yoshu 35 kunligida (2003-yil 7-iyulda „Independiente“ tarkibida „San Lorenso“ga qarshi oʻyinda maydonga tushib, Diego Maradonaning rekordini yangiladi.
 Aguero Ispaniya fuqarosi pasportiga egaAguero poluchil ispanskiy pasport
 U Diego Maradonaning qiziga uylangan. 2009-yil 19-fevralda u ota boʻlgan.
 „Kun“ taxallusi kelib chiqishining bir versiyasi: Serxio doimiy ravishda Kum Kum ismli bir yapon multfilmi qahramonini tasvirlashga harakat qildi, ammo aka-uka qahramonning ismini toʻgʻri talaffuz qila olmadi va bu „Kun“ boʻlib chiqdi.
 U 15 ta sovrin bilan „Manchester City“ning eng titulli futbolchisi.
 Angliya Premer-ligasida besh marta gʻalaba qozondi – bu turnir tarixidagi boshqa barcha janubiy amerikalik oʻyinchilardan koʻp.

 

Turkum:Yashayotgan insonlar
Turkum:1988-yilda tugʻilganlar
Turkum:2-iyunda tugʻilganlar
Turkum:Argentinalik erkak futbolchilar
Turkum:Futboldagi erkak hujumchilar
Turkum:CA Independiente futbolchilari
Turkum:Atlético Madrid futbolchilari
Turkum:Manchester City F.C. futbolchilari
Turkum:FC Barcelona futbolchilari
Turkum:La Liga oʻyinchilari
Turkum:Angliya Premyer-ligasi futbolchilari
Turkum:UEFA Yevropa Ligasida gʻolib boʻlgan futbolchilar
Turkum:Argentinalik olimpiyada futbolchilari
Turkum:2008-yilgi yozgi Olimpiya oʻyinlari futbolchilari
Turkum:FIFA Jahon chempionati 2010 oʻyinchilari
Turkum:FIFA Jahon chempionati 2014 oʻyinchilari
Turkum:FIFA Jahon chempionati 2018 oʻyinchilari
Turkum:Copa América 2011 oʻyinchilari
Turkum:Copa América 2015 oʻyinchilari
Turkum:Copa América Centenario oʻyinchilari
Turkum:Copa América 2019 oʻyinchilari
Turkum:Copa América 2021 oʻyinchilari
Turkum:Argentinalik olimpiyada oltin medalini olganlar
Turkum:Olimpiyada medalini olgan futbolchilar
Turkum:2008-yilgi Yozgi Olimpiyada oʻyinlari sovrindori
Turkum:Copa América Centenarioda gʻolib boʻlgan oʻyinchilar
Turkum:Golden Boy gʻoliblari
Turkum:Argentinalik muhojir erkak futbolchilar
Turkum:Angliyadagi muhojir erkak futbolchilar
Turkum:Ispaniyadagi muhojir erkak futbolchilar
Turkum:FIFA erkaklar markaziy klubi